تای خوێنبەربوون

تای خوێنبەربوون کە پێیشی دەگوترێ تای خوێنبەربوونی کریمیا و کۆنگۆ (CCHF) نەخۆشییەکی ڤایرۆسییە. نیشانەکانی بریتین لە تا، ئازاری ماسولکە، ژانەسەر، ڕشانەوە، سکچوون و خوێنبەربوونی ژێر پێست، سەرەنجام شینبوونەوەی پێست. نیشانەکان لەماوەی کەمتر لە دوو ھەفتە لە بەرکەوتنی سەرچاوەی نەخۆشییەکەوە دەردەکەون. نەخۆشییەکە، لە بارە سەختەکەیدا، دەشێ ببێتە ھۆی سستیی جەرگ. ئەو نەخۆشانەی وا لە نەخۆشییەکە قوتاردەبن، بەگشتی پێویستیان بە دوو ھەفتە، لەسەرھەڵدانی نیشانەکانەوە، دەبێ بۆ چاکبوونەوە.

ڤایرۆسی تای خوێنبەربوون بە شێوەیەکی گشتی لە ڕێگەی «گەنە»یان بەرکەوتنی خوێن، دەردراوەکانی جەستە، ئەندام یان شلەکانی تری جەستەی کەس یا ئاژەڵە تووشبووەوە بڵاودەبێتەوە. ئاژەڵداران، کارمەندی کوشتارگەکان و ئەوانەیش کەوا لە نزیکەوە بەرکەوتنیان لەگەڵ ئاژەڵدا ھەیە ئەگەری تووشبوونیان بەم نەخۆشییە ڤایرۆسییە یەکجار زۆرە.

 سەرچاوەکان